Petro Kasui Kibe

Petro Kasui Kibe (japansk: ペトロ・カスイ・岐部; født 1587 i Kibe i Kunisaki i Bungo - som nå er i prefekturet Ōita i Japan, død 4. juli 1639 i Edo) var en japansk katolikk og prest i jesuittordenen. Før han kom til Roma ble han den første japaner som beøkte Jerusalem. Etter at han kom tilbake til Japan led han martyrdøen. 

Han var den japaner i japansk middelalder som fikk se det meste av verden. Han kalles «den japanske Marco Polo» eller  «en kristen som vandret rundt i verden».

Liv og virke

Bakgrunn
Petro Kibe foreldre var begge katolikker. Han begynte studeine på et presteseminar i en alder av 13 år. I 1606 bestemte han seg for å slutte seg til jesuittene, og begynte å kalle seg «Kasui» - grunnen til dette navnet er ikke kjent. Men siden fa er hans navn blitt gjengitt som Petro Kasui Kibe i jesuittiske dokumenter.

I 1614 ble han sendt i landflyktighet til portugisisk Macau da det ble gitt ordre om å deportere alle kristne fra Japan. Han studerte latin og teologi ved det teologiske lærested i Macau. Han hadde ikke særlige forhåpninger om å bli presteviet av de portugisiske kirkelige myndigheter, så han forlot skolen for å begi seg til Roma.

Reisen til Roma
Han dro først med skip til portugisisk Malacca og til Goa i India, og fortsatte til fors derfra. Veien gikk om Persia, Hormuzstredet og Bagdad, og han ble så den første japaner noensinne som kom til Jerusalem. Etter en vanskelig reise som varte i tre år ankom han Roma etter en sjøreise over Middelhavet.  

Fra Macau var det blitt sendt et brev i forveien om han - «en japaner som har forlatt Macau for å reise til Roma; ikke snakk med ham». Men i Roma undersøkte jesuittene Kibes kunnskaper og egnethet, og kom til at han var vel forberedt til å bli ordinert til prest. Den 15. november 1620 ble han i en alder av 32 år viet til jesuittprest i Laterankirken.

Etterpå fikk han to års videre studier under jesuittene i Roma, og tok de høyere løfter i ordenen i Lisboa. I 1623 seilte han ut med kurs for India sammen med 20 andre jesuitter. Året etter ankom han  Goa via Kapp det gode håp.

Retur til Japan
Fader Kibe stod overfor en vanskelig beslutning; å vende tilbake til Japan kunne innebøre martyrdøden idet forholdene nå var blitt meget vanskelige der. De kristne ble undertrykket, og prester ble forbudt innreise. Han slet med å finne et skip som ville tillate ham å bli med. Han dro rundt i Sørøst-Asia og til slutt fant han skipsleilighet i Manila, og seilte mot Japan i 1630. Skipet led skibbrudd, men han klarte å komme seg til Kagoshima sør i Japan. Slik vendte han tilbake til hjemlandet etter seksten år utenlands.

Fader Kibe gjemte seg fra øvrigheten, og unnslapp forfølgelse og avsløring. Han dro til det nordøstre via Nagasaki og støttet de kristne. 

Men i 1639 ble han fakket i  Sendai  mens han lå i dekning hjemme hos noen kristne. Han ble sendt til Edo; der møtte han eks-presten Cristóvão Ferreira som allerede hadde avsverget sin kristne tro. Men fader Kibe oppfordret ham sterkt til å vende tilbake til troen. Fader Kibe ble sterkt torturert, men uten å oppgi sin tro. Han klarte til og med å trøste og oppmuntre to andre kristne i «torturhullet» (tsurushi) som også ble torturert til døde. Rasende vakter trakk ham derpå opp av gropen og gjennomboret ham med et spyd.

Ihukommelse, saligkåring 
I Kibe er det anlagt en Fader Kibe minnepark, der står det en statue av martyren. Fader Kibe og 187 andre japanske katolikker ble saligkåret 24. november 2008 på et stadion i Nagasaki; mer enn 30 000 deltok i seremonien.

Referanser
 

Personer fra Oita
Japanske jesuitter
Japanske katolske prester
Japanske misjonærer
Katolske misjonærer